Angelina Jolies filmografi

Angelina Jolie er en amerikansk skuespillerinne og filmskaper. Hun har spilt i mer enn 30 spillefilmer, regissert to og skrevet manus til én. Jolie har vunnet én Oscar, to Screen Actors Guild-priser og tre Golden Globe-priser og ble kåret til Hollywoods best betalte skuespillerinne av Forbes i 2009, 2011 og 2013.  

Jolie hadde sin filmdebut da hun var barn i To jokere og en dame (1982), der hun spilte mot faren Jon Voight. Skuespillerkarrieren hennes startet et tiår senere, med lavbudsjettsfilmen Cyborg 2 (1993). Hun fikk sin første hovedrolle i en større produksjon i cyberthrilleren Hackers (1995). Jolie spilte hovedrollen i de kritikerroste biografiske TV-filmene George Wallace (1997) og Gia (1998). Hun vant Oscar for beste kvinnelige birolle for rolletolkningen sin i dramafilmen Stjålne år (1999).

Jolie hadde suksess med rollen som Lara Croft i Lara Croft: Tomb Raider (2001), og etablerte seg blant de best betalte skuespillerne i Hollywood med oppfølgeren Lara Croft: Tomb Raider - Livets Vugge (2003). Hun spilte deretter i actionfilmer som Mr. & Mrs. Smith (2005), Wanted (2008) og Salt (2010). Jolie ble kritikerrost for rolletolkningene sine i dramafilmene A Mighty Heart (2007) og Changeling (2008), der hun ble nominert til Oscar for beste kvinnelige hovedrolle for sistnevnte. På 2010-tallet regisserte og produserte hun krigsdramaene In the Land of Blood and Honey (2011) og Unbroken (2014). Hun hadde sin største kommersielle suksess med Disney-filmen Maleficent (2014).

Filmografi

 - Filmen har ikke hatt premiere

Referanser

Eksterne lenker
 

Jolie, Angelina